Diari Oficial de la Generalitat Valenciana


Sumari del DOGV 6395, del 11-11-2010 (2010/12264)

RESOLUCIÓ de 5 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Institut de la Joventut i l'Institut Valencià de la Joventut per a la promoció de la igualtat d'oportunitats dels i de les jóvens mitjançant el desplegament de programes de promoció de l'emancipació juvenil per a l'any 2010.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6395

Data del DOGV
:   11-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/12020


Data del document
:   05-11-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 5 de novembre de 2010, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni de col·laboració entre l'Institut de la Joventut i l'Institut Valencià de la Joventut per a la promoció de la igualtat d'oportunitats dels i de les jóvens mitjançant el desplegament de programes de promoció de l'emancipació juvenil per a l'any 2010. [2010/12733]
L'Institut de la Joventut i l'Institut Valencià de la Joventut han subscrit, després de la tramitació prèvia reglamentària, el 7 d'octubre de 2010, el conveni de col·laboració per a la promoció de la igualtat d'oportunitats dels i de les jóvens mitjançant el desplegament de programes de promoció de l'emancipació juvenil per a l'any 2010.
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 1540/2010, i que figura com a annex d'esta resolució.
València, 5 de novembre de 2010.- La directora general del Secretariat del Consell: M.ª Teresa Lleó Alonso.
Conveni de col·laboració entre l'Institut de la Joventut del Ministeri d'Igualtat i l'Institut Valencià de la Joventut de la Generalitat per a la promoció de la igualtat d'oportunitats dels i de les jóvens mitjançant el desplegament de programes de promoció de l'emancipació juvenil per a l'any 2010
Madrid, 7 d'octubre de 2010.
Reunits
D'una banda, Gabriel Alconchel Morales, director general de l'Institut de la Joventut del Ministeri d'Igualtat, nomenat pel Reial Decret 606/2008, de 21 d'abril (Boletín Oficial del Estado núm. 97, de 22 d'abril), el qual actua en nom i representació de l'administració general de l'Estat -Institut de la Joventut-, en l'exercici de les facultats que li atribueix l'article 7 del Reial Decret 486/2005, de 4 de maig, pel qual s'aprova l'estatut de l'organisme autònom Institut de la Joventut.
I, d'una altra, Adrián Ballester Espinosa, director general de l'Institut Valencià de la Joventut, nomenat pel Decret 110/2007, de 20 de juliol, del Consell (Diari Oficial de la Comunitat Valenciana núm. 5561, de 23 de juliol), que actua en nom i representació de l'Institut esmentat, de conformitat amb les competències que li concedeix la Llei 4/1989, de 26 de juny, de la Generalitat Valenciana, i autoritzat per Acord del Ple del Consell adoptat en la reunió de 23 de juliol de 2010.
Ambdues parts es reconeixen mútua capacitat per a obligar-se i convindre, i
Exposen
1. Que la Constitució Espanyola, en l'article 48, ordena als poders públics que promoguen «les condicions per a la participació lliure i eficaç de la joventut en el desenvolupament polític, social, econòmic i cultural».
2. Que la Comunitat Valenciana té encomanat l'exercici de les competències que, en matèria de joventut, corresponen a la comunitat autònoma al seu àmbit territorial, de conformitat amb l'article 49.25 del seu Estatut d'Autonomia, en la redacció donada per la Llei 1/2006, de 10 d'abril, de Reforma de la Llei Orgànica 5/1982, d'1 de juliol, i que, en virtut de la Llei 4/1989, de creació de l'Institut Valencià de la Joventut (d'ara endavant, IVAJ), este té encomanada l'execució i la coordinació de la política de joventut a la Comunitat Valenciana.
3. Que l'Institut de la Joventut (d'ara endavant, INJUVE), segons estableix l'article 2 del Reial Decret 486/2005, de 4 de maig, pel qual s'aprova l'estatut de l'organisme autònom INJUVE, té atribuïts, entre els seus fins, el desplegament de les condicions socials i polítiques necessàries per a l'emancipació dels i de les jóvens, i en general l'execució de les polítiques del departament respecte de la joventut, mitjançant la col·laboració amb altres departaments ministerials i la resta d'administracions públiques les activitats de les quals incidisquen en este sector de població.
4. Que, des dels fonaments expressats, l'IVAJ i l'INJUVE coincideixen que és d'interés per a ambdós la realització de programes de foment de la participació a què es refereix el ja esmentat article 48 de la Constitució i centren la seua atenció en el desplegament d'actuacions adreçades a promoure l'emancipació de les persones jóvens, tot augmentant el seu grau d'autonomia personal i la seua integració social.
En virtut de tot el que s'ha exposat, i a l'empara de l'article 4.1.c) de la Llei 30/2007, de 30 d'octubre, de Contractes del Sector Públic, i de l'article 6 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, ambdues parts palesen la seua voluntat de col·laboració subscrivint el present conveni d'acord amb les següents
Clàusules
Primera. Objecte del conveni
L'objecte d'este conveni és la col·laboració entre l'INJUVE i la Generalitat Valenciana, a través de l'IVAJ, per a la promoció de la igualtat d'oportunitats dels i de les jóvens, mitjançant el desplegament de programes de promoció de l'emancipació juvenil, per mitjà de l'accés al treball i a l'habitatge.
Segona. Activitats a desplegar
Per al compliment de l'objecte establit en la clàusula anterior, es duran a terme actuacions adreçades a promoure l'emancipació juvenil mitjançant el desplegament del programa següent:
Programa d'emancipació: Treball i Habitatge Jove
- EmprenJove. Servei d'informació, assessorament i orientació a jóvens emprenedors menors de 35 anys, per a la creació i pervivència d'empreses jóvens. El servei té caràcter permanent, i és prestarà a través de l'estructura territorial que l'IVAJ té a Alacant, Castelló, Elx i Xàtiva.
Tercera. Obligacions de les parts
Sense perjuí de les aportacions econòmiques previstes en els apartats 1 i 2 de la clàusula quarta, les parts contribuiran a l'execució de les activitats i de les actuacions del programa esmentat amb la infraestructura, els recursos humans i les activitats següents:
a) L'INJUVE
- Participar en el disseny de les activitats incloses en el programa a què es refereix la clàusula segona, a través dels serveis tècnics del mateix Institut.
- Prestar assistència tècnica sobre la metodologia a utilitzar en la realització de les activitats integrants del programa objecte del conveni i en el seguiment i l'avaluació del resultat.
- Proporcionar el bàner web adequat a les dimensions indicades per la comunitat autònoma, perquè el seu web enllace amb el web
- Mantindre un directori actualitzat d'espais i oficines d'emancipació en el web de l'INJUVE ().
b) La Generalitat Valenciana a través de l'IVAJ
- Aportar el personal directiu i tècnic especialitzat que es requereix per a l'organització i l'execució de cada una de les activitats.
- Aportar els mitjans materials i les infraestructures per al desplegament de les actuacions.
- Facilitar a l'INJUVE la informació necessària per a l'avaluació i el seguiment del desplegament de les actuacions objecte del present conveni.
- Informar sobre el programa en el seu web, i també facilitar un enllaç al web susdit.- Trametre una relació dels espais/oficines d'emancipació que la comunitat autònoma considere que hagen de formar part de la xarxa, siguen o no finançats a càrrec d'este conveni (annex I).
Quarta. Cost del programa i aportacions de les parts
L'INJUVE i l'IVAJ es comprometen a cofinançar les activitats i les actuacions del programa objecte del present conveni, en els termes següents:
1. L'INJUVE contribuirà a finançar este programa a càrrec dels seus crèdits pressupostaris disponibles, del programa 232A, concepte 450, per un import de dos-cents vint-i-sis mil seixanta-nou euros amb huitanta-sis cèntims (226.069,86 €):
Programa d'emancipació: Treball i Habitatge Jove
- EmprenJove. Servei d'informació, assessorament i orientació a jóvens emprenedors. El servei té caràcter permanent, i és prestarà a través de l'estructura territorial que l'IVAJ té a Alacant, Castelló, Elx i Xàtiva: 226.069,86-
L'INJUVE transferirà a l'IVAJ la quantitat assenyalada de la forma següent:
El setanta-cinc per cent d'eixa quantitat a la signatura del conveni, i la resta, una vegada complides les obligacions que estableix el paràgraf penúltim de l'apartat tres.
2. La Generalitat, a través de l'IVAJ, contribuirà a finançar este programa a càrrec de l'ens número 20, capítol II del pressupost de despeses de 2010, per un import de dos-cents onze mil nou-cents vint-i-dos euros amb noranta-quatre cèntims (211.922,94?):
Programa d'emancipació: Treball i Habitatge Jove
- "EmprenJove". Servei d'informació, assessorament i orientació a jóvens emprenedors. El servei té caràcter permanent, i és prestarà a través de l'estructura territorial que l'IVAJ té a Alacant, Castelló, Elx i Xàtiva: 211.922,94-
3. L'IVAJ trametrà a l'INJUVE una memòria intermèdia, i també una memòria anual, justificatives del que estipula la clàusula tercera, apartat b).
Els models per a emplenar la memòria s'adjunten com a annexos II i III al present conveni.
El termini per a l'enviament d'estos documents serà dins del mes següent a la conclusió de cada un dels períodes de referència.
El compliment d'este compromís serà condició necessària per a la signatura de convenis en exercicis posteriors.
Igualment, l'IVAJ haurà d'acreditar, mitjançant certificat del seu director general, que l'import total del programa ha sigut destinat al compliment del seu objectiu. El dit certificat haurà d'anar acompanyat d'un informe que reculla el desglossament de les despeses realitzades.
Les quantitats percebudes i no invertides en l'execució de les activitats convingudes seran reintegrades a l'INJUVE.
Cinquena. Identificació institucional
Als espais destinats a oficines on es desplegue el Programa d'Emancipació Jove, s'exposarà de forma visible un cartell que haurà d'elaborar l'IVAJ d'acord amb el manual d'imatge que facilitarà l'INJUVE (annex IV). Els costos del dit cartell podran ser imputats a la despesa del Programa d'Emancipació inclòs en el present conveni.
En el cas que la comunitat autònoma delegue la gestió d'algun dels programes objecte d'este conveni, haurà de figurar el cofinançament de l'INJUVE en totes aquelles convocatòries, convenis o qualsevol altre tipus d'acords que la comunitat autònoma realitze a este efecte.
Així mateix, en totes aquelles accions referides al present conveni que impliquen difusió, siga impresa siga en qualsevol altre mitjà, i en què figure el logotip de l'Institut Valencià de la Joventut, haurà d'incorporar-se de forma visible el logotip institucional del Ministeri d'Igualtat (INJUVE):
Sisena. Òrgan col·legiat de seguiment del conveni
Per al seguiment i el control de les actuacions acordades en el present conveni, es constituirà una comissió de seguiment, la qual haurà de reunir-se com a mínim una vegada durant la seua vigència, integrada per dos representants de l'administració general de l'Estat, un d'ells designat per la Delegació de Govern a la Comunitat Valenciana i un altre per la Direcció de l'INJUVE, i dos representants de l'IVAJ, per a l'exercici de les funcions següents:
A) Interpretació del present conveni durant la seua execució
B) Seguiment i avaluació de les actuacions acordades, d'acord amb el que estableixen les clàusules segona i tercera.
C) Aprovació de la memòria justificativa de les activitats realitzades
Presidirà la comissió de seguiment el membre de major jerarquia dels designats per l'administració general de l'Estat, i actuarà de secretari el que designe l'IVAJ d'entre els seus representants.
El règim de funcionament i els acords de la comissió de seguiment s'ajustaran al que estableix el capítol II del títol segon de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Els acords adoptats per unanimitat en el si d'esta comissió de seguiment seran vinculants per a les parts i el seu incompliment tindrà els efectes que preveu la clàusula huitena.
Setena. Vigència
La durada del present conveni serà des de la data de la seua signatura fins al 30 de novembre de 2010, tret d'una pròrroga d'un mes, si així ho acordaren les parts signants del conveni per escrit, amb un mes d'antelació a la data d'acabament del conveni.
Huitena. Extinció del conveni
El present conveni s'extingirà per resolució, per compliment del seu objecte, per mutu acord de les parts, per força major o per impossibilitat sobrevinguda del compliment del seu objecte.
Acreditat l'incompliment de les obligacions per una de les parts, la part complidora, tot acreditant-ne l'incompliment, estarà facultada per a instar la resolució del conveni, i el donarà per finalitzat i procedirà a liquidar-lo.
En el supòsit de resolució del conveni per incompliment total o parcial de les seues obligacions per part de l'IVAJ, este haurà de reintegrar a l'INJUVE les quantitats que proporcionalment corresponguen a les obres pendents de realitzar. Estes quantitats tindran la consideració d'ingressos de dret públic, i es faran efectives pels procediments que, per a eixa classe d'ingressos, estableix el Reial Decret 939/2005, de 29 de juliol, que aprova el Reglament de Recaptació, amb les particularitats que respecte d'això regula el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.
L'incompliment imputable a l'INJUVE requerirà la prèvia existència d'un procediment contradictori que acabe amb una resolució de la Direcció General de l'INJUVE, que serà impugnable siga davant de la jurisdicció contenciosa administrativa, siga per mitjà de recurs de reposició, i que donarà lloc al rescabalament que corresponga en dret.
L'eventual resolució del conveni no afectarà les actuacions que estigueren en procés de realització.
Novena. Naturalesa, règim jurídic i jurisdicció
El present conveni té naturalesa administrativa, es celebra a l'empara de l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es troba fora de l'àmbit d'aplicació de la Llei 30/2007, de 30 d'octubre, de Contractes del Sector Públic, d'acord amb l'article 4.1.c), i hi és competent, per a resoldre els eventuals litigis que pogueren derivar-se'n, l'ordre jurisdiccional contenciós administratiu; en eixe cas i en defecte de normes especials, seran d'aplicació els principis i les regles de la susdita Llei de Contractes a fi de resoldre els dubtes i les llacunes que pogueren presentar-s'hi.
I en prova de conformitat, les parts signen el present conveni, en tres exemplars, al lloc i en la data susdits.
El director general de l'Institut de la Joventut: Gabriel Alconchel Morales.
El director general de l'Institut Valencià de la Joventut: Adrián Ballester Espinosa.